Over 100 deltagere fra mange forskellige organisationer holdt fredag temamøde i Tårnhøjhallen i Aalborg Øst om dopingproblemet. Temadagen markerer startskuddet til den ekstra indsats mod doping, og netop de mange forskellige aktører er ifølge Anti Doping Danmark nøglen til succes i kampen. - Det er vigtigt at indse, at der er mange aktører, der kan komme på banen her. Hvis Aalborg Kommune kan være gode til, og det ved jeg, at de allerede er, at få aktørerne til at tale og spille sammen, så er vi nået rigtigt langt, siger Lone Hansen, direktør i Anti Doping Danmark til TV2/Nord.

Opsummering:
Aalborg Kommune går nu ind i kampen mod unges stigende brug af doping, specielt i fitnesscentre. Håbet er at en fælles indsats kan løse problemet.